CELEX: 32010R1067
Language: lt
Date: 2010-11-19 00:00:00
Title: 2010 m. lapkričio 19 d. Komisijos reglamentas (ES) Nr. 1067/2010 dėl tam tikrų prekių klasifikavimo Kombinuotojoje nomenklatūroje

20.11.2010   
            
            
               LT
            
            
               Europos Sąjungos oficialusis leidinys
            
            
               L 304/11
            
         KOMISIJOS REGLAMENTAS (ES) Nr. 1067/2010
   2010 m. lapkričio 19 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. lapkričio 19 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Gaminys (vadinamoji dušo galvutė), pagamintas iš plastikų, su nikelio danga, naudojamas vandeniui paskirstyti purkštuku.
                              Jame įmontuotas atgalinis vožtuvas, kuriuo neleidžiama vandeniui tekėti atgal. Tačiau vandens srautas vožtuvu nereguliuojamas.
                              Iš purkštuko tekančio vandens srautas reguliuojamas čiaupu, prie kurio gaminys prijungiamas lanksčia žarna.
                           
                        
               
                  3924 90 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 3924 ir 3924 90 00 atitinkančiais prekių aprašymais.
                  Gaminys nepriskirtinas 8481 pozicijai kaip vožtuvas ar panašus įtaisas, nes gaminys – ne vien vožtuvas su reikmenims būdingomis ypatybėmis, tai – komplektinė dušo galvutė (taip pat žr. Suderintos sistemos paaiškinimų 8481 pozicijos paaiškinimus).
                  Gaminys nepriskirtinas 8424 pozicijai kaip mechaninis įtaisas skysčiams išsvaidyti, paskleisti arba purkšti, nes gaminyje nėra mechanizmo skysčiams išsvaidyti, paskleisti arba purkšti. Iš purkštuko tekančio vandens srautas reguliuojamas tik čiaupu, prie kurio gaminys prijungiamas.
                  Todėl gaminys klasifikuotinas pagal medžiagą, iš kurios jis pagamintas, priskiriant 39 skirsniui.
                  Gaminys nepriskirtinas 3922 pozicijai kaip santechnikos gaminiai iš plastikų, nes šiai pozicijai priskiriami vonios, dušai, kriauklės, praustuvės, bidės, unitazai, unitazų sėdynės ir dangteliai, nuplovimo bakeliai ir panašūs santechnikos gaminiai iš plastikų, stacionariai tvirtinami nustatytoje vietoje (taip pat žr. Suderintos sistemos paaiškinimų 3922 pozicijos paaiškinimus).
                  Todėl gaminys klasifikuotinas kaip higienos arba tualeto reikmenys iš plastikų, priskiriant 3924 pozicijai.
               
            
                  
                              2.
                           
                           
                              Gaminys (vadinamoji dušo galvutė), pagamintas iš plastikų, su nikelio danga, naudojamas vandeniui paskirstyti purkštuku.
                              Jame yra mygtukas, sujungtas su vožtuvu, kuriuo neleidžiama vandeniui tekėti atgal ir keičiama vandens čiurkšlė (į lašančią arba masažinę). Tačiau vandens srautas vožtuvu nereguliuojamas.
                              Iš purkštuko tekančio vandens srautas reguliuojamas čiaupu, prie kurio gaminys prijungiamas lanksčia žarna.
                           
                        
               
                  8424 89 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8424 ir 8424 89 00 atitinkančiais prekių aprašymais.
                  Gaminys nepriskirtinas 8481 pozicijai kaip vožtuvas ar panašus įtaisas, nes gaminys – ne vien vožtuvas su reikmenims būdingomis ypatybėmis, tai – komplektinė dušo galvutė (taip pat žr. Suderintos sistemos paaiškinimų 8481 pozicijos paaiškinimus).
                  Mechanizmas, kuriuo keičiama vandens čiurkšlė, suteikia gaminiui mechaninio įtaiso skysčiams išsvaidyti, paskleisti arba purkšti būdingus požymius.
                  Todėl gaminys klasifikuotinas priskiriant 8424 pozicijai.
               
            
                  
                              3.
                           
                           
                              Gaminys (vadinamoji dušo galvutė), pagamintas iš plastikų, su nikelio danga, naudojamas vandeniui paskirstyti purkštuku be atgalinio vožtuvo ar įtaiso vandens čiurkšlei keisti.
                              Iš purkštuko tekančio vandens srautas reguliuojamas čiaupu, prie kurio gaminys prijungiamas lanksčia žarna.
                           
                        
               
                  3924 90 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 3924 ir 3924 90 00 atitinkančiais prekių aprašymais.
                  Gaminys nepriskirtinas 8424 pozicijai kaip mechaninis įtaisas, skirtas skysčiams išsvaidyti, paskleisti arba purkšti, nes gaminyje nėra mechanizmo skysčiams išsvaidyti, paskleisti arba purkšti. Iš purkštuko tekančio vandens srautas reguliuojamas tik čiaupu, prie kurio gaminys prijungiamas.
                  Todėl gaminys klasifikuotinas pagal medžiagą, iš kurios jis pagamintas, priskiriant 39 skirsniui.
                  Gaminys nepriskirtinas 3922 pozicijai kaip santechnikos gaminiai iš plastikų, nes šiai pozicijai priskiriami vonios, dušai, kriauklės, praustuvės, bidės, unitazai, unitazų sėdynės ir dangteliai, nuplovimo bakeliai ir panašūs santechnikos gaminiai iš plastikų, stacionariai tvirtinami nustatytoje vietoje (taip pat žr. Suderintos sistemos paaiškinimų 3922 pozicijos paaiškinimus).
                  Todėl gaminys klasifikuotinas kaip higienos arba tualeto reikmenys iš plastikų, priskiriant 3924 pozicijai.